અમદાવાદ: ઉનાળાની કાળઝાળ ગરમીની સાથે સાથે રાસ્કાની શેઢી કેનાલમાંથી દરરોજ મળતું ર૦૦ એમએલડી પાણી બંધ થવાથી સ્વાભાવિકપણે શહેરભરમાંથી પાણીની બૂમ ઊઠી છે. સવાર-સાંજ પાણીના રાબેતા મુજબના પાણીના પુરવઠામાં તંત્રે ર૦ ટકા અઘોષિત પાણી કામ મૂકવાથી સર્જાયેલા કકળાટથી તંત્ર અને શાસકો ભીંસમાં મુકાયા છે. બીજી તરફ કમિશનર મૂકેશકુમારે પાણીનું નેટવર્ક ન ધરાવતા વિસ્તારના લોકોને પણ પાણી પૂરું પાડવા વધુ ૧૯ આઇસોલેટેડ બોરને મંજૂરી આપી છે.